b'\n_START_ARTICLE_\nUsmerjevalnik potiska\n_START_PARAGRAPH_\nUsmerjevalnik potiska (ang. Thrust Vectoring tudi Thrust Vector Control - TVC) je naprava za usmerjanje (vektoriranje) potiska  reaktivnih ali raketnih motorjev. Uporablja se na voja\xc5\xa1kih letalih (ve\xc4\x8dinoma lovcih), vodljivih, balisti\xc4\x8dnih in vesoljskih raketah. Pri raketah, ki nimajo aerodinami\xc4\x8dnih kotrolnih povr\xc5\xa1in (slednje ne delujejo v vakuumu), je usmerjevalnik potiska zelo pomemben. Pri raketah mora motor obvezno delovati, da je usmerjevalnik potiska efektiven. _NEWLINE_Pri letalih se ve\xc4\x8dinoma se usmerja vro\xc4\x8de izpu\xc5\xa1ne pline iz reaktivenga motorja. _NEWLINE_Sprva je bil nar\xc4\x8dtovan, da bi letalom omogo\xc4\x8dil vzlet in pristanek s kratke razdalje - STOL, oziroma vertikalni vzlet in pristanek - VTOL. Slednji sistem uporablja BAE Harrier, Jakovljev Jak-38 in Jakovljev Jak-141. Potem se ja pokazalo, da lahko usmerjanje potiska omog\xc4\x8da manevre, ki niso mo\xc5\xbeni pri konvencionalnih letalih. Klasi\xc4\x8dno letalo brez vektoriranja potiska je omejeno na aerodinami\xc4\x8dne kontrolne povr\xc5\xa1ine pri obra\xc4\x8danju, letala z vektoriranjem potiska lahko izvaja dosti bolj ostre manevre._NEWLINE_F-35B je letalo z mo\xc5\xbenostjo kratkega vzleta in vertikalnega pristanka - STOVL, potisk se usmeri nazvdol na repu letala in hkrati \xc5\xa1e motor \xc5\xbeene ventilator na sprednjem delu (za pilotom)._NEWLINE_Hibridno vozilo letalo/helikopter Bell Boeing V-22 Osprey, uporablja druga\xc4\x8den na\xc4\x8din usmerjanja potiska, pri njem se nagne rotor - t. i. tehnologija TiltRotor._NEWLINE_Potni\xc5\xa1ka letala uporabljajo obra\xc4\x8dalnik potiska za hitro ustavljanje po pristanku. Del potiska spremeni smer in tako zelo pove\xc4\x8da aerodinami\xc4\x8dni upor, kar je zelo uporabno na mokrih in ledenih stezah.'